PATVIRTINTA

Šiaulių r. Kužių mokyklos

direktoriaus 2022 m. sausio 19 d.

įsakymu Nr. BP-7(1.3)

**ŠIAULIŲ R. KUŽIŲ MOKYKLOS** **MOKINIŲ INDIVIDUALIOS PAŽANGOS STEBĖJIMO,**

**FIKSAVIMO IR ANALIZAVIMO** **TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių r. Kužių mokyklos mokinių individualios pažangos stebėjimo, fiksavimo ir pagalbos mokiniui teikimo tvarkos aprašas (toliau - Aprašas) parengtas vadovaujantis Ikimokyklinio, Priešmokyklinio, Pradinio, Pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“,2005 m. balandžio 18 d. įsakymu Nr. ISAK-627 (Lietuvos Respublikos  švietimo ir  ministro 2011 m. birželio 7  d.  įsakymo Nr. V- 1009  redakcija) „Dėl Ikimokyklinio ugdymo programų kriterijų aprašo patvirtinimo“. Pradinio ir pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių mokymosi pasiekimų ir pažangos vertinimą, Šiaulių r. Kužių mokyklos  2021-2023 metų strateginiu švietimo planu.

2. Aprašo paskirtis – siekti kiekvieno mokinio asmeninės pažangos per tam tikrą laiką, atsižvelgiant į jo asmeninės raidos galimybes ir bendrosiose ugdymo programose numatytus reikalavimus.

3. Apraše apibrėžiamos individualios mokinių pažangos stebėjimo ir fiksavimo nuostatos, principai ir būdai, imtys, sritys. Administracijos, ikimokyklinio, priešmokyklinio, pradinio ir bendrojo ugdymo mokytojų, klasių vadovų, tėvų (globėjų) ir mokinių veiklos siekiant asmenybės ūgties.

4. Tvarkos apraše vartojamos sąvokos apibrėžtos Ugdymo programų apraše, kituose teisės aktuose. Apraše vartojamos šios sąvokos:

**Vertinimas**– nuolatinis procesas, kurio metu kaupiama, interpretuojama ir apibendrinama informacija apie mokinių mokymosi pažangą ir pasiekimus.

**Įsivertinimas** – paties mokinio sprendimai apie savo daromą pažangą bei pasiekimus, pagal kriterijus (prisiimtus, sutartus).

**Refleksija** – reflektavimas savo patirties, savijautos, rezultatų, gebėjimas kritiškai pažvelgti į praeitį,  tikslingai analizuoti savo veiksmus, rezultatus.

**Grįžtamasis ryšys**– dialogu, pokalbiu teikiama informacija apie veiklos rezultatus bei veiksmingumą, kuri sutartame pavidale pasiekia jos mokinius ir jos pagrindu vykdomi kokybiniai pokyčiai, veiklos korekcija.

**Asmenybės  branda** – savivertė, savivoka, vertybinis kryptingumas ir gyvenimo būdas.

**Mokinio pasiekimai** – įgytų per tam tikrą laiką bendrųjų ir dalykinių kompetencijų visuma.

**Vaikų ugdymo(si) pasiekimai** - tai ugdymo(si) procese įgyti vaikų gebėjimai, žinios ir supratimas, nuostatos, apie kuriuos sprendžiama iš vaikų veiklos ir jos rezultatų.

**Individuali pažanga** – per tam tikrą laiką pasiektas asmeninės brandos ir pasiekimų lygis, atsižvelgiant į mokymosi startą ir individualias raidos galimybes, mokiniui optimalų tempą ir bendrosiose ugdymo programose numatytus reikalavimus.

**Asmenybės ūgtis** – mokinio asmenybės branda, pasiekimai ir pažanga.

**Stebėsena (stebėjimas)** – periodiškas, tęstinis, tarpinis veiklų ir rezultatų kokybės vertinimas, kurių metu nustatoma, ar  tarpinės veiklos rezultatai rodo, kad bus pasiekti laukiami galutiniai rezultatai.

**Ikimokyklinuko/priešmokyklinuko pažangos ir pasiekimų aplankas** – individualios vaiko pažangos ir pasiekimų vertinimo priemonė, kurioje vertinimas grindžiamas pedagogo, vaiko ir jo tėvų bendradarbiavimu.

**II SKYRIUS**

**MOKINIŲ INDIVIDUALIOS PAŽANGOS STEBĖJIMO, FIKSAVIMO IR ANALIZAVIMO TIKSLAI IR UŽDAVINIAI**

5. Mokinių individualios pažangos stebėjimo ir fiksavimo tikslai:

5.1. padėti mokiniui bręsti kaip asmenybei, užtikrinti kiekvieno mokinio asmenybės ūgtį;

5.2. padėti mokiniui ugdytis įvairiapuses, visuomenei svarbias kompetencijas, gebėjimą siekti išsikeltų tikslų ir susidoroti su iššūkiais.

6. Uždaviniai:

6.1. padėti mokiniui pažinti save, savo stipriąsias ir silpnąsias puses, skatinti analizuoti savo pasiekimus ir numatyti tobulintinus dalykus, kelti sau mokymosi tikslus;

6.2. skatinti mokytojus analizuoti kiekvieno mokinio individualią pažangą, plėtoti bendrąsias ir dalykines kompetencijas;

6.3. išsiaiškinti kiekvieno mokinio stiprybes, ugdymosi poreikius, numatyti būdus jiems šalinti;

6.4. kaupti duomenis apie mokinio mokymosi pasiekimus ir pažangą, juos analizuoti, apibendrintai lyginti, daryti išvadas ir priimti reikiamus sprendimus;

6.5. stiprinti tėvų ir mokyklos bendradarbiavimą, padedant mokiniams siekti individualios pažangos.

**III SKYRIUS**

**INDIVIDUALIOS MOKINIŲ PAŽANGOS STEBĖJIMO PRINCIPAI**

7. Individualios pažangos įsivertinimo principai:

7.1. nuoseklumo – individuali pažanga stebima, fiksuojama, pagalba teikiama nuolat, laikantis veiksmų, priemonių eiliškumo ir ryšio tarp jų;

7.2. kryptingumo – kryptingai siekiama ugdyti mokinio asmenybės brandą, gebėjimą įsivertinti savo asmenines galias, formuoti individualius tikslus ir įsivertinti įgytų kompetencijų visumą;

7.3. veiksmingumo – individualios mokinio pažangos  stebėjimas, fiksavimas, teikiamos pagalbos nuoseklumas, mokyklos bendruomenės bendradarbiavimas siekiant kiekvieno mokinio individualios pažangos grindžiamas tinkamais, kolegialiai apsvarstytais ir laiku priimamais sprendimais;

7.4. tęstinumo – siekiant individualios mokinio pažangos, vadovaujamasi institucijų sąveika ir bendradarbiavimu;

7.5. visybiškumo – vertinant pažangą, atsižvelgiama į pastangas ir rezultatą, asmenybės socialinę, emocinę, psichinę brandą, pasiektą pokytį individualių asmens savybių, galių ir gebėjimų kontekste.

**IV SKYRIUS**

**MOKINIŲ INDIVIDUALIOS PAŽANGOS STEBĖJIMAS, FIKSAVIMAS IR ANALIZAVIMAS**

8. Siekiant užtikrinti efektyvų individualios pažangos stebėjimo ir fiksavimo organizavimą, į procesą įtraukiami mokiniai, tėvai, ikimokyklinio, priešmokyklinio ugdymo pedagogai, dalykų mokytojai, klasių vadovai, švietimo pagalbos teikėjai, administracija.

9. **Mokinys** stebi savo mokymosi pažangą, reflektuoja pamokose, kelia mokymosi tikslus, analizuoja pokyčius:

9.1. mokslo metų pradžioje su klasės vadovu ir dalyko mokytojais  aptaria individualios pažangos stebėjimo, fiksavimo ir analizavimo tvarką;

9.2 Vertinimo aplanke (segtuve) kaupia kompetencijas įrodančius darbus ir vertinimo visumą (individualios pažangos stebėjimo, fiksavimo ir įsivertinimo lenteles, gautus pagyrimo raštus, diplomus, padėkas ir kita);

9.3. 1–4 klasės mokinys kartą per mėnesį įsivertina savo pastangas siekti geresnių mokymosi rezultatų ir pildo pradinių klasių mokinio įsivertinimo  lentelę (1 priedas);

9.3.1 1–4  klasės mokinys kiekvieno trimestro pradžioje nusimato lūkesčius. Pasibaigus trimestrui / mokslo metams fiksuoja mokymosi pasiekimų rezultatus ir matuoja kaitą, asmeninį tobulėjimą aptaria su klasės vadovu, mokytoju, tėvais (globėjais, rūpintojais) (2 priedas);

9.4. 5–10 klasės mokinys mokslo metų pradžioje atlieka įsivertinimą, numato lūkesčius ir individualią pažangą, numatytais laikotarpiais (trimestrų, mokslo metų pabaigoje) fiksuoja mokymosi pasiekimų rezultatus ir matuoja kaitą, asmeninį tobulėjimą aptaria su klasės vadovu, mokytoju, tėvais (globėjais, rūpintojais) (3 priedas, 4 priedas);

9.5. pasibaigus trimestrui kiekvienas 5-10 kl. mokinys  įsivertina, kokias bendrąsias kompetencijas jis ugdėsi mokykloje (5 priedas). Bendrąsias kompetencijas įsivertinti mokiniui padeda klasės vadovas;

9.6. pasibaigus ugdymo laikotarpiui (trimestrui, mokslo metams), kiekvienas mokinys, konsultuojamas klasės vadovo, pildo savo veiklos refleksiją (6 priedas);

10. **Klasės vadovas** organizuoja individualios pažangos stebėjimą, fiksavimą ir analizę:

10.1. mokslo metų pradžioje supažindina mokinius ir tėvus (globėjus, rūpintojus) su individualios pažangos stebėjimo, fiksavimo ir analizavimo tvarkos aprašu;

10.2. nuolat stebi mokinio mokymosi pasiekimus, lankomumą, pagyrimus/ pastabas, individualiuose pokalbiuose su mokiniu aptaria, kaip sekasi siekti geresnių mokymosi rezultatų;

10.3. kartą per mėnesį klasės vadovas organizuoja klasės valandėlę mokinių individualios pažangos  klausimais;

10.4. ne rečiau kaip du kartus per mokslo metus analizuoja mokinių individualios pažangos įsivertinimo ir fiksavimo rezultatus, juos aptaria individualiai su mokiniu, jo tėvais (globėjais, rūpintojais);

10.5. kiekvieno trimestro pabaigoje rengia klasės mokinių individualios pažangos stebėjimo lentelę ir pateikia direktoriaus pavaduotojai ugdymui informaciją, kiek mokinių klasėje lyginant trimestrus padarė mokymosi pažangą.

11. **Mokytojas** stebi, fiksuoja ir analizuoja individualią mokinio pažangą:

11.1. mokslo metų pradžioje susitaria su mokiniais dėl individualios pažangos stebėjimo, fiksavimo ir analizavimo būdų ir formų;

11.2. nuolat stebi ir fiksuoja individualią mokinio pažangą pasirinktais būdais, analizuoja rezultatus ir aptaria individualiai su mokiniu, esant poreikiui su klasės vadovu, tėvais (globėjais, rūpintojais), pagalbos mokiniui specialistais, administracija;

11.3. pamokoje mokinio pažanga matuojama. Mokinys pažangą padarė, jei įvykdė pamokos uždavinį. Klasės mokiniai pažangą padarė (mokymas(sis) veiksmingas), jei pamokos uždavinį (vertinamą pagal kriterijus) įvykdė beveik visi (75 proc. ir daugiau) mokiniai;

11.4. pasibaigus trimestrui, remdamasis mokinių pasiekimų ir pažangos stebėjimo ir fiksavimo rezultatais, kartu su mokiniais analizuoja sėkmes ir nesėkmes, planuoja tolimesnį mokymąsi.

**BAIGIAMOSIOS NUOSTATOS**

12. Mokinio individualios pažangos stebėjimo duomenys naudojami mokyklos veiklos kokybės įsivertinimui, mokinių poreikių tenkinimui, palankios ugdymui(si) aplinkos kūrimui.

13. Mokyklos bendruomenė, siekdama kiekvieno mokinio individualios pažangos, bendradarbiauja ir veikia kolegialiai. Mokiniai įtraukiami į sprendimų priėmimą, tarpinių tikslų formulavimą, rezultatų įsivertinimą

14. Kiekvieno mokinio mokymosi procesas mokykloje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis.

15. Mokydamiesi vertinti save, mokiniai tobulina kritinio mąstymo įgūdžius, analizuoja individualią pažangą, numato tolimesnius ugdymo(si) uždavinius, ugdo mokymosi visą gyvenimą kompetencijas.